|  |  |
| --- | --- |
| 1. KAASAMISE HEA TAVA | KONTROLL |
| 1. 1. KAASAMINE |  |
| * 1. 1.1 Valitsusasutused kaasavad huvirühmi ning avalikkust neid puudutavate otsuste kujundamisse, et tagada otsuste parim võimalik kvaliteet ning legitiimsus | Kas on üheselt arusaadav miks kaasatakse? |
| * 1. 1.2 Kaasamine kaasamise hea tava mõistes seisneb otsuste kujundamisel huvirühmade ja avalikkuse informeerimises ja nendega konsulteerimises. Informeerimine seisneb huvirühmadele ja avalikkusele tasakaalustatud ja objektiivse informatsiooni edastamises, mis võimaldab mõista otsuse tegemise eesmärki ja lahendusvõimalusi. Avalik konsulteerimine seisneb huvirühmadelt ja avalikkuselt tagasiside küsimises poliitikakujundamise kõigis etappides, sealhulgas probleemide püstitamisel, eesmärkide kindlaksmääramisel, lahendusvõimaluste analüüsimisel ja otsuse kavandi koostamisel. | Kas tagasisidet küsitakse kõigis etappides?   * Probleemide püstitamine * Eesmärgi seadmine * Lahendusvõimalused * Otsuse kavandi koostamine   Millal ja kuidas info avalikustatakse? Kas igas etapis võimalik teha konsulteerimise vahekokkuvõtteid? Kas informeerimine on piisav kõigini jõudmiseks? Tasakaalustatud? Objektiivne? |
| * 1. 1.3 Kaasamist rakendatakse selliste poliitikaalgatuste väljatöötamisel, millel on arvestatav mõju huvirühmadele või mis mõjutavad kogu ühiskonda. Juhindutakse põhimõttest, et mida suurema mõjuga on otsus, seda suurem peaks olema osalemisvõimalus. | Kas kaasamise ulatus piisavalt lai? Kas meetodid ja kanalid piisavalt mitmekesised erinevate gruppideni jõudmiseks? Kas kasutatud erinevaid kaasamise-osalemise tööriistu/platvorme? |
| 1.4 Kaasamise vajalikkus ja ulatus otsustatakse mõjude hindamise käigus ning kaasamine viiakse läbi hinnanguliselt olulise mõjuga või olulist huvi äratava eelnõu ettevalmistamise käigus. | Kuidas mõjude hindamisse välist ekspertiisi ja kogemust kaasata? |
| * 1. 1.5 Kaasamist kohaldatakse nii Riigikogu, Vabariigi Valitsuse kui ka ministri tasandil antava õigusakti või otsustatava küsimuse ettevalmistamise käigus. Samuti kohaldatakse kaasamise head tava Euroopa Liidu asjades seisukohtade kujundamisele. |  |
| 2.1 Valitsusasutus hindab kavandatava otsuse mõju huvirühmadele ja ühiskonnale laiemalt vastavalt mõjude hindamise metoodikale ning otsustab kaasamise vajaduse, ulatuse ning ajastuse. Mõjude väljaselgitamiseks lähtutakse Vabariigi Valitsuse kinnitatud mõjude hindamise metoodikast. | Kes, mille alusel ja kuidas otsustavad vajaduse, ulatuse ning ajastuse? Kuidas ja mille alusel otsustada milline on võimalik mõju huvirühmadele ja ühiskonnale laiemalt? |
| * 1. 2.2 Valitsusasutus selgitab välja huvirühmad, keda väljatöötatav otsus mõjutab. Huvirühmaks võib olla nii füüsiliste isikute kogum kui ka juriidiline isik või mitteformaalne ühendus, keda kavandatav otsus võib mõjutada, kes osalevad otsuse rakendamisel või kellel on selgelt väljendatud huvid otsustatavas valdkonnas. Kaasamisel on oluline tagada huvide tasakaalustatud esindatus. | Kas huvirühmade kaardistusel on arvestatud nii:   * organiseerunud kui organiseerumata rühmadega? * nn peidus partneritega?   Kas huvid on tasakaalustatult esindatud? |
| * 1. 2.3 Huvirühmade ringi laiendatakse kaasamise käigus vajaduse järgi. Osalemine ei eelda juriidiliselt määratletud staatust või juriidilist suhet otsust ettevalmistava asutusega. Avalikkuse kaasamises võib esineda erinevusi huvirühmade kaasamisest kaasamise viisis ja ajastuses, lähtudes otstarbekusest. | Kas osalemise võimalus on ka avalikkusel (st neil, kes pole kutsutud)? Kas konsultatsioon on piisavalt avalik? |
| * 1. 3.1 Ministeeriumidel tuleb hiljemalt seaduseelnõu väljatöötamise kavatsuse või arengukava koostamise ettepaneku kooskõlastamisele saatmise ajaks määrata kindlaks kaasatavad huvirühmad, eelnõu menetlusetapid ja esialgsed tähtajad ning eelnõu väljatöötamise eest vastutava ametniku nimi ja kontaktandmed. Nimetatud informatsioon esitatakse seaduseelnõu väljatöötamise kavatsuse või arengukava koostamise ettepaneku juures. Ministeerium teeb oma veebilehel kättesaadavaks kaasamisküsimustes informatsiooni jagava struktuuriüksuse või ametniku kontaktandmed. | Kas defineeritud on:   * kaasatavad huvirühmad? * kus ja kuidas avaldatud kontaktandmed? * menetlusetapid ja tähtajad (kas vormiks kaasamise kava?)   Kus avaldatakse (EIS, kaasamisrubriik)? |
| * 1. 4.1 Eelnõude väljatöötamise käigus konsulteerib valitsusasutus huvirühmade ja avalikkusega võimalikult varajases menetlusetapis ja kogu protsessi vältel. Avalik konsultatsioon tuleb igal juhul läbi viia kahes menetlusetapis: siis, kui eelnõu väljatöötamiseks alles taotletakse mandaati, ning siis, kui eelnõu on juba välja töötatud. | Kas kaasamine on plaanitud võimalikult vara? Kas oleks võimalik veel varem?  Kas avalik konsultatsioon on tagatud kui:  - taotletakse mandaati (VTK)?  - eelnõu on väljatöötatud? |
| * 1. 4.2 Valitsusasutus esitab seaduseelnõu väljatöötamiskavatsuse, arengukava koostamise ettepaneku või muu prognoositava olulise mõjuga küsimuse, samuti eelnõu enne otsustamist eelnõude infosüsteemi kaudu, aga vajaduse korral lisaks ka otse huvirühmade poole pöördudes ettepanekute kogumiseks ja arvamuse avaldamiseks. | Kas lisaks avalikustamisele teavitatakse huvirühmi konsultatsioonist? Võimalusest esitada ettepanekuid ja arvamusi? |
| * 1. 4.3 Euroopa Liidu asjades esitab valitsusasutus huvirühmadele Euroopa Komisjoni algatuse koos Eesti seisukoha eelnõu ja seletuskirjaga. Asutus hoiab huvirühmi kursis Euroopa Liidu institutsioonides toimuvate läbirääkimiste käiguga ning Eesti seisukohtade muutudes teavitab neist ka huvirühmi. |  |
| * 1. 4.4 Kui eelnõu juurde on koostatud mõjude analüüsi aruanne, esitatakse ka see eelnõuga koos avalikuks konsultatsiooniks. | Mis saab siis kui konsultatsiooni käigus selgub, et mõjude analüüs ei ole asjakohane? Kas on võimalus ja valmisolek teema(d) uuesti avada? |
| * 1. 4.5 Valitsusasutus edastab huvirühmadele info avaliku konsultatsiooni avamise kohta. Huvirühmadele ja avalikkusele selgitatakse, milleks otsuse eelnõu on vaja, milleks kaasamist korraldatakse, ootusi nendelt saadava tagasiside suhtes ning eelnõu edasist menetluskäiku, sealhulgas:      1. nimetatakse huvirühmad, keda on kaasatud;      2. märgitakse need küsimused, mille kohta oodatakse huvirühmade seisukohti;      3. nimetatakse huvirühmadele tagasiside andmise viisid ja tähtaeg;      4. kirjeldatakse kaasamise edasist käiku ja eelnõu edasist menetlust. | Kuidas huvirühmadega regulaarselt suhelda? Kuidas partnereid valida?   * Kas huvigruppide ootustega on piisavalt arvestatud? * Kas on täpsustatud, millistes küsimustes täpsemalt oodatakse huvirühmadelt seisukohti? * Kas on läbi mõeldud tagasiside andmise viisid? |
| 4.6 Kaasatavatele võimaldatakse piisavalt aega tagasiside andmiseks. Avalik konsulteerimine kestab neli nädalat. Põhjendatud juhtudel võib konsulteerimise kestust lühendada. Konsulteerimise kestust pikendatakse väga mahuka otsuse eelnõu puhul või muudel põhjendatud juhtudel. | Kas on vähemalt neli nädalat aega arvamisute ja ettepanekute esitamiseks?  Kas konsultatsioonis on plaanitud ka aktiivsemaid vorme? |
| 5. Konsulteerimise kanalite valikul tuleb arvestada avalikkuse ja huvirühmade võimalusi konsulteerimisele saadetud dokumendile juurdepääsuks. Kui konsulteerimine eeldab laiema avalikkuse osavõttu, avaldatakse teave eelnõude infosüsteemis ja sedakaudu osalusveebis ning vajaduse korral muude kanalite kaudu. | Kas arvestatud on huvirühmade eripäradega?  Kas kõigil on võrdne ligipääs kõigile kanalitele?  Kas kaasamise kanalid on asjakohased? |
| * 1. 6.1 Huvirühmadele tuleb anda piisavalt põhjalik tagasiside mõistliku aja jooksul, üldjuhul 30 päeva jooksul konsultatsiooni lõppemisest. Kui konsultatsioon kestab kauem kui kolm kuud või toimub mitmes etapis, teeb valitsusasutus vajaduse korral vahekokkuvõtte konsulteerimise käigus saadud tagasisidest ja sellega arvestamisest, muudab vajaduse korral konsulteerimise ajakava ning teavitab sellest kõiki kaasatud huvirühmi. | Kas tagasisidestamiseks on varutud piisavalt aega?  Kas ajakava ja meetodid võimaldavad anda piisavalt sisukat tagasisidet?  Mis saab siis kui huvirühm ei ole tagasisidega rahul?  Kas lisaettepanekuid, alternatiivseid lahendusi kaalutakse?  Kus eriarvamus märgitakse? |
| * 1. 6.2 Otsustajaid tuleb teavitada huvirühmadega konsulteerimise tulemustest. Valitsusasutus koostab konsulteerimise tulemuste kohta koondvastuse. Selles märgitakse huvirühmad, keda kutsuti konsulteerimises osalema, esitatakse tehtud ettepanekud ja märkused, selgitatakse ettepanekute või märkustega arvestamist ning põhjendatakse nendega arvestamata jätmist. | Kus ja kuidas avaldatakse info konsulteerimise tulemuste kohta?  Kellel ja millal on õigus öelda, et konsulteerimine ei olnud tulemuslik – vajadus täiendava konsulteerimise järele? |
| * 1. 6.3 Koondvastus lisatakse otsustatava küsimuse juurde ning edastatakse kõikidele huvirühmadele koos punktis 6.1 nimetatud tagasisidega. Kui tagasiside analüüs nõuab erandkorras rohkem aega kui 30 päeva, edastatakse huvirühmadele koos tagasisidega teave uuest tähtajast. Koondvastus avalikustatakse eelnõude infosüsteemis menetletava eelnõu juures ning tehakse kättesaadavaks ka pärast menetluse lõppu. | Kes ja kuidas saab koondvastuseid näha? |
| * 1. 7.1Oluliste eelnõude avaliku konsulteerimise lõppemisel analüüsib valitsusasutus kaasamise tulemuslikkust, sealhulgas eesmärgi saavutamist, kasutatud meetodite asjakohasust, huvirühmade osalemist konsulteerimisel, teavitamise ja tagasiside andmise toimimist ning huvirühmade rahulolu kaasamisega. Selleks küsib valitsusasutus tulemuslikkuse kohta hinnangut ka kaasatud huvirühmadelt. | Kas on hindamine ajakavva plaanitud? Kas on mõeldud läbi, kuidas hindamine toimub? Kus hindamise analüüs avalikustatakse? Kellele? |
| * 1. 7.2 Analüüsi tulemustega arvestatakse kaasamise edaspidisel kavandamisel ja korraldamisel. | Kes, kuidas ja millise regulaarsusega teeb kokkuvõtted? Kuidas arvestatakse? |